*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*181. számú előterjesztés*

Bátaszék Város Önkormányzat Képviselő-testületének 2018. június 27.-én

16,00 órakor megtartandó ülésére

*Szálláshely kialakítása érdekében benyújtott támogatási kérelem elbírálása*

|  |
| --- |
| **Előterjesztő:** Dr. Bozsolik Róbert polgármester**Készítette:** Dr. Tóth Korinna igazgatási ügyintéző**Törvényességi ellenőrzést végezte:** Takácsné Gehring Mária aljegyző**Tárgyalja:**PG Bizottság 2018. 06. 26. |

***Tisztelt Képviselő-testület!***

Czigler Gabriella és Kovács Gábor 2018. május 24. napján támogatási kérelmet (*1. sz. melléklet*) terjesztett önkormányzatunk elé, melyben kérte, hogy a képviselő-testület előlegezzen meg 1.500.000,- Ft támogatást számukra a Bátaszék, Budai u. 32. sz. alatt nyíló vendégház berendezéseinek megvásárlásához úgy, hogy a szálláshelyet ezen összeg erejéig az önkormányzat 50 %-os árengedménnyel veheti igénybe.

Kérelmezők kérelmükben leírták, hogy a szálláshely felújítása, átalakítása hamarosan befejeződik, csupán a bútorok megvásárlása van hátra, amelyre pályázatot nyújtottak be. A pályázat elbírálása 2018 őszén várható, így főszezonban nem tudnák megnyitni a vendégházat.

Sajnos az önkormányzat magánszemélyek részére nem nyújthat visszatérítendő támogatást; továbbá a kérelemben szereplő kedvezmény igénybevétele következtében a felek között kialakuló jogviszony hosszú évekig fennállna, és az mindként félre nézve rendkívül előnytelen lenne.

Fentiekre tekintettel javasoljuk, hogy a képviselő-testület a támogatási kérelmet ne támogassa.

Kérem a képviselő-testületet, hogy mindezek alapján az előterjesztést tárgyalja meg.

**H a t á r o z a t i j a v a s l a t :**

**a szálláshely kialakítása érdekében benyújtott támogatási kérelemről**

Bátaszék Város Önkormányzatának Képviselő-testülete Czigler Gabriella és Kovács Gábor a Bátaszék, Budai u. 32. sz. alatt nyíló vendégház berendezései megvásárlásának támogatására vonatkozó kérelmét nem támogatja.

*Határidő:* 2018. június 30.

*Felelős*: Takácsné Gehring Mária aljegyző

(a határozat megküldéséért)

*Határozatról értesül:* Czigler Gabriella, Kovács Gábor

kérelmezők

 KÖH pénzügyi iroda

 irattár